અમદાવાદ: કોર્પોરેશન સંચાલિત મ્યુનિ. શાળાઓમાં ભણતાં ગરીબ અને મધ્યમવર્ગના પરિવારનાં બાળકોનાં કમનસીબે તેમના સહપાઠી તરીકે તેમના શિક્ષક, ‌વર્ગશિક્ષક, કર્મચારી, અધિકારી, ચેરમેન સહિતના સ્કૂલબોર્ડના સભ્યો કે એક પણ કોર્પોરેટરનાં બાળક ભણતાં નથી. આ તમામનાં બાળકો ખાનગી શાળામાં ભણતાં હોઇ મ્યુનિ. શાળાના ૧.૪ર લાખ બાળકોની હાલાકી આજે પણ યથાવત છે. સ્કૂલ બોર્ડ પાસે ચેરમેન પંકજસિંહ ચૌહાણની ઓફિસને નવા રંગરૂપ આપવા જોઇએ તેટલા રૂપિયા છે પરંતુ માસૂમ બાળકોને શિયાળાની આ કડકડતી ઠંડીના દિવસોમાં ટાઢ સામે હૂંફ આપવા સ્વેટર ખરીદવાં નાણાં નથી.